LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL PRIVALOMOJO SVEIKATOS DRAUDIMO FONDO BIUDŽETO IŠLAIDŲ KOMPENSUOJAMIESIEMS VAISTAMS STEBĖSENOS KRITERIJŲ SĄRAŠO PATVIRTINIMO

2018 m. gruodžio 12 d. Nr. V-1434

Vilnius

Vadovaudamasis Vaistų politikos gairių, patvirtintų Lietuvos Respublikos sveikatos apsaugos ministro 2017 m. rugpjūčio 28 d. įsakymu Nr. V-1008 „Dėl Vaistų politikos gairių patvirtinimo“ , 21.3 papunkčiu:

1. T v i r t i n u Privalomojo sveikatos draudimo fondo biudžeto išlaidų kompensuojamiesiems vaistams stebėsenos kriterijų sąrašą (pridedama).

2. P a v e d u:

2.1. Valstybinei ligonių kasai prie Sveikatos apsaugos ministerijos ne vėliau kaip iki metinio Privalomojo sveikatos draudimo fondo biudžeto vykdymo ataskaitų rinkinio patvirtinimo dienos paskelbti svetainėje http://www.vlk.lt/ praėjusio ataskaitinio laikotarpio Privalomojo sveikatos draudimo fondo biudžeto išlaidų kompensuojamiesiems vaistams stebėsenos kriterijų reikšmes;

2.2. įsakymo vykdymą kontroliuoti viceministrui pagal veiklos sritį.

3. N u s t a t a u, kad šis įsakymas įsigalioja 2019 m. sausio 1 d.

Sveikatos apsaugos ministras	Aurelijus Veryga

PATVIRTINTA
Lietuvos Respublikos sveikatos apsaugos ministro
2018 m. gruodžio 12 d.
įsakymu Nr. V-1434

PRIVALOMOJO SVEIKATOS DRAUDIMO FONDO BIUDŽETO IŠLAIDŲ KOMPENSUOJAMIESIEMS VAISTAMS STEBĖSENOS KRITERIJŲ SĄRAŠAS

Eil. Nr.	Kriterijaus pavadinimas	Aprašymas	Kriterijaus reikšmės ataskaitiniais metais apskaičiavimo metodika

skaitiklis	vardiklis
1	Metinių Privalomojo sveikatos draudimo fondo (toliau – PSDF) biudžeto išlaidų kompensuojamiesiems vaistams ir kompensuojamosioms medicinos pagalbos priemonėms (toliau – MPP) dalis (proc.), palyginti su bendromis metinėmis PSDF biudžeto išlaidomis sveikatos priežiūrai	Apskaičiuojama, kokią dalį ataskaitinių metų PSDF biudžeto išlaidų sveikatos priežiūrai sudaro išlaidos vaistams ir MPP kompensuoti.	Ataskaitinių metų PSDF biudžeto išlaidų vaistams ir MPP suma (mln. Eur) x 100	Bendra ataskaitinių metų PSDF biudžeto išlaidų sveikatos priežiūrai suma (mln. Eur)
2	Vidutinė metinių PSDF biudžeto išlaidų kompensuojamiesiems vaistams suma (Eur), tenkanti vienam apdraustajam privalomuoju sveikatos draudimu (toliau – apdraustasis, dgs. apdraustieji)	Apskaičiuojama, kiek ataskaitiniais metais vidutiniškai buvo sumokėta iš PSDF biudžeto už vieno apdraustojo įsigytus kompensuojamuosius vaistus. Skaičiuojant vardiklį: nesvarbu, kiek kartų per metus tas pats asmuo pirko kompensuojamųjų vaistų.	Ataskaitinių metų PSDF biudžeto išlaidų kompensuojamiesiems vaistams suma (Eur)	Apdraustųjų, kurie naudojosi vaistų kompensavimo PSDF biudžeto lėšomis sistema, skaičius (asm.) ataskaitiniais metais
3	Vidutinė metinių PSDF biudžeto išlaidų kompensuojamiesiems vaistams suma (Eur), tenkanti vienam receptui	Apskaičiuojama, kokia ataskaitinių metų PSDF biudžeto išlaidų suma vidutiniškai teko vienam kompensuojamųjų vaistų receptui.	Ataskaitinių metų PSDF biudžeto išlaidų kompensuojamiesiems vaistams suma (Eur)	Bendras ataskaitinių metų kompensuojamųjų vaistų receptų skaičius (vnt.)
4	Per metus suvartotų generinių kompensuojamųjų vaistų vidutinių palaikomųjų dienos dozių (toliau – DDD) dalis (proc.), palyginti su bendru per metus suvartotų kompensuojamųjų vaistų DDD skaičiumi	Apskaičiuojama, kokią dalį ataskaitiniais metais suvartotų kompensuojamųjų vaistų DDD sudaro generinių kompensuojamųjų vaistų DDD. Skaičiuojama pagal Pasaulio sveikatos organizacijos (PSO) patvirtintą metodiką – pagal PSO nustatytą vienos DDD (angl. Defined Daily Dose) reikšmę ir DDD skaičių, tenkantį 1 000 gyventojų per vieną dieną.	Ataskaitiniais metais suvartotų generinių kompensuojamųjų vaistų DDD skaičius (vnt.) x 100	Bendras ataskaitiniais metais suvartotų kompensuojamųjų vaistų DDD skaičius (vnt.)
5	Per metus suvartotų kompensuojamųjų vaistų DDD dalis (proc.), palyginti su bendru per metus suvartotų receptinių vaistų DDD skaičiumi	Apskaičiuojama, kokią dalį ataskaitiniais metais suvartotų receptinių vaistų DDD sudaro kompensuojamųjų vaistų DDD. Skaičiuojama pagal PSO nustatytą vienos DDD reikšmę ir DDD skaičių, tenkantį 1 000 gyventojų per vieną dieną. Duomenys apie bendrą ataskaitiniais metais šalies mastu suvartotų receptinių vaistų DDD skaičių gaunami iš Valstybinės vaistų kontrolės tarnyba prie Lietuvos Respublikos sveikatos apsaugos ministerijos (toliau – VVKT) ataskaitų.	Ataskaitiniais metais suvartotų kompensuojamųjų vaistų DDD skaičius (vnt.) x 100	Bendras ataskaitiniais metais suvartotų receptinių vaistų DDD skaičius (VVKT duomenys, vnt.)
6	Vidutinė metinių PSDF biudžeto išlaidų generiniams kompensuojamiesiems vaistams suma (Eur), tenkanti vienai generinių kompensuojamųjų vaistų DDD	Apskaičiuojama, kokia ataskaitinių metų PSDF biudžeto išlaidų generiniams kompensuojamiesiems vaistams suma vidutiniškai teko vienai kompensuojamųjų generinių vaistų DDD.	Ataskaitinių metų PSDF biudžeto išlaidų generiniams kompensuojamiesiems vaistams, kurių DDD yra skaičiuojamos, suma (Eur)	Ataskaitiniais metais suvartotų generinių kompensuojamųjų vaistų DDD skaičius (vnt.)
7	Vidutinė metinių PSDF biudžeto išlaidų originaliems kompensuojamiesiems vaistams suma (Eur), tenkanti vienai originalių kompensuojamųjų vaistų DDD	Apskaičiuojama, kokia ataskaitinių metų PSDF biudžeto išlaidų originaliems kompensuojamiesiems vaistams suma vidutiniškai teko vienai kompensuojamųjų originalių vaistų DDD.	Ataskaitinių metų PSDF biudžeto išlaidų originaliems kompensuojamiesiems vaistams, kurių DDD yra skaičiuojamos, suma (Eur)	Ataskaitiniais metais suvartotų originalių kompensuojamųjų vaistų DDD skaičius (vnt.)
8	Vidutinė metinių PSDF biudžeto išlaidų referenciniams kompensuojamiesiems vaistams suma (Eur), tenkanti vienai referencinių kompensuojamųjų vaistų DDD	Apskaičiuojama, kokia ataskaitinių metų PSDF biudžeto išlaidų referenciniams kompensuojamiesiems vaistams suma vidutiniškai teko vienai kompensuojamųjų referencinių vaistų DDD.	Ataskaitinių metų PSDF biudžeto išlaidų referenciniams kompensuojamiesiems vaistams, kurių DDD yra skaičiuojamos, suma (Eur)	Ataskaitiniais metais suvartotų referencinių kompensuojamųjų vaistų DDD skaičius (vnt.)
9	Priemokų, per metus sumokėtų už kompensuojamuosius vaistus, dalis (proc.), palyginti su bendra metine suma, už kurią buvo įsigyta kompensuojamųjų vaistų	Apskaičiuojama, kokią dalį bendros sumos (kompensuojamoji suma + priemokų suma), už kurią ataskaitiniais metais buvo įsigyta kompensuojamųjų vaistų, sudaro paciento priemokos.	Priemokų, ataskaitiniais metais sumokėtų už kompensuojamuosius vaistus, suma (Eur) x 100	Bendra suma (kompensuojamoji suma + priemokų suma), už kurią ataskaitiniais metais buvo įsigyta kompensuojamųjų vaistų (Eur)
10	Vidutinė priemokų, sumokėtų už kompensuojamuosius vaistus suma (Eur), tenkanti vienam apdraustajam per metus	Apskaičiuojama, kokio dydžio priemoką ataskaitiniais metais vidutiniškai sumokėjo apdraustasis, įsigydamas kompensuojamųjų vaistų. Skaičiuojant vardiklį: nesvarbu, kiek kartų ataskaitiniais metais tas pats asmuo pirko kompensuojamųjų vaistų.	Priemokų, ataskaitiniais metais sumokėtų už kompensuojamuosius vaistus, suma (Eur)	Apdraustųjų, kurie naudojosi vaistų kompensavimo PSDF biudžeto lėšomis sistema, skaičius (asm.) ataskaitiniais metais
11	Vidutinė priemokų, sumokėtų už kompensuojamuosius vaistus suma (Eur), tenkanti vienam receptui per metus	Apskaičiuojama, kokio dydžio priemoka vidutiniškai sumokama per metus įsigyjant kompensuojamųjų vaistų pagal vieną receptą.	Priemokų, ataskaitiniais metais sumokėtų už kompensuojamuosius vaistus, suma (Eur)	Bendras ataskaitinių metų kompensuojamųjų vaistų receptų skaičius (vnt.)
12	Metinių PSDF biudžeto išlaidų generiniams kompensuojamiesiems vaistams sumos didėjimas arba sumažėjimas (proc.)	Apskaičiuojama, kiek einamaisiais ataskaitiniais metais PSDF biudžeto išlaidų generiniams kompensuojamiesiems vaistams suma padidėjo ar sumažėjo, palyginti su praėjusių ataskaitinių metų PSDF biudžeto išlaidų generiniams kompensuojamiesiems vaistams suma. Jei apskaičiuota reikšmė yra teigiama, vadinasi, išlaidų suma padidėjo. Jei apskaičiuota reikšmė yra neigiama, vadinasi, išlaidų suma sumažėjo.	Einamųjų ataskaitinių metų PSDF biudžeto išlaidų generiniams kompensuojamiesiems vaistams suma (mln. Eur)	Praėjusių ataskaitinių metų PSDF biudžeto išlaidų generiniams kompensuojamiesiems vaistams suma (mln. Eur)
13	Metinių PSDF biudžeto išlaidų originaliems kompensuojamiesiems vaistams sumos padidėjimas arba sumažėjimas (proc.)	Apskaičiuojama, kiek einamaisiais ataskaitiniais metais PSDF biudžeto išlaidų originaliems kompensuojamiesiems vaistams suma padidėjo ar sumažėjo, palyginti su praėjusių ataskaitinių metų PSDF biudžeto išlaidų originaliems kompensuojamiesiems vaistams suma. Jei apskaičiuota reikšmė yra teigiama, vadinasi, išlaidų suma padidėjo. Jei apskaičiuota reikšmė yra neigiama, vadinasi, išlaidų suma sumažėjo.	Einamųjų ataskaitinių metų PSDF biudžeto išlaidų originaliems kompensuojamiesiems vaistams suma (mln. Eur)	Praėjusių ataskaitinių metų PSDF biudžeto išlaidų originaliems kompensuojamiesiems vaistams suma (mln. Eur)
14	Metinių PSDF biudžeto išlaidų referenciniams kompensuojamiesiems vaistams sumos padidėjimas arba sumažėjimas (proc.)	Apskaičiuojama, kiek einamaisiais ataskaitiniais metais PSDF biudžeto išlaidų referenciniams kompensuojamiesiems vaistams suma padidėjo ar sumažėjo, palyginti su praėjusių ataskaitinių metų PSDF biudžeto išlaidų referenciniams kompensuojamiesiems vaistams suma. Jei apskaičiuota reikšmė yra teigiama, vadinasi, išlaidų suma padidėjo. Jei apskaičiuota reikšmė yra neigiama, vadinasi, išlaidų suma sumažėjo.	Einamųjų ataskaitinių metų PSDF biudžeto išlaidų referenciniams kompensuojamiesiems vaistams suma (mln. Eur)	Praėjusių ataskaitinių metų PSDF biudžeto išlaidų referenciniams kompensuojamiesiems vaistams suma (mln. Eur)
15	Metinių PSDF biudžeto išlaidų kompensuojamiesiems vaistams ir MPP sumos padidėjimas (arba sumažėjimas) ne mažesne dalimi (proc.), nei didėja (arba mažėja) bendras metinis PSDF biudžetas (santykis procentais)	Apskaičiuojama, ar einamaisiais ataskaitiniais metais PSDF biudžeto išlaidos vaistams ir MPP padidėjo (arba sumažėjo) ne mažesne dalimi (proc.), nei didėja (arba mažėja) bendras PSDF biudžetas (proc.). Rodiklis išreiškiamas apskaičiuotų reikšmių (dydžio, kuriuo didėja / mažėja PSDF biudžeto išlaidos vaistams ir MPP, bei dydžio, kuriuo didėja / mažėja visas PSDF biudžetas) santykiu.	Einamųjų ataskaitinių metų PSDF biudžeto kasinių išlaidų kompensuojamiesiems vaistams ir MPP bei centralizuotai apmokamiems vaistams dalis (proc.), kuria šios išlaidos per metus padidėjo (arba sumažėjo)	Bendrų ataskaitinių metų PSDF biudžeto kasinių išlaidų sveikatos priežiūrai dalis (proc.), kuria šios išlaidos per metus padidėjo (arba sumažėjo)